**เอกสารหมายเลข..........**

​

**เรื่อง  การมอบเกียรติบัตรการดำเนินการโครงการเมืองสวยใส ไร้มลพิษ  (Clean and Green City)**

๑.  ความเป็นมาของเรื่อง

ด้วยกรมควบคุมมลพิษ  ได้มอบหมายให้สำนักงานทรัพยากรธรรมชาติและสิ่งแวดล้อมจังหวัด อ่างทอง ดำเนินโครงการเมืองสวยใส ไร้มลพิษ  (Clean and Green City) ตามแผน Roadmap การจัดการขยะมูลฝอยและของเสียอันตราย

๒.  ผลการดำเนินการที่ผ่านมา

ผลการดำเนินการโครงการเมืองสวยใส ไร้มลพิษ  (Clean and Green City) ของจังหวัดอ่างทอง พบว่า องค์กรปกครองส่วนท้องถิ่นที่ร่วมโครงการได้ดำเนินกิจกรรม ประกอบด้วย การรีไซเคิลยางรถยนต์ การผลิตปุ๋ยจากมูลไส้เดือน สายด่วนรีไซเคิล การทำปุ๋ยหมัก ธนาคารขยะ ร้านค้าศูนย์บาท และการจัดทำน้ำหมักชีวภาพ เป็นต้น รวมทั้งการบริหารจัดการขยะมูลฝอยและของเสียอันตรายอย่างถูกต้องเหมาะสมก่อให้เกิดประสิทธิภาพในพื้นที่อย่างยั่งยืนโดยการตรวจประเมินผลการดำเนินงานของกรมควบคุมมลพิษ และสำนักงานสิ่งแวดล้อมภาคที่ 6 นนทบุรี ซึ่งมุ่งเน้นให้ชุมชนมีระบบการบริหารจัดการขยะมูลฝอยชุมชนแบบครบวงจร ตั้งแต่จุดเริ่มต้นของการเกิดขยะมูลฝอยและของเสียอันตราย จนถึงการกำจัดขั้นสุดท้าย และให้ความสำคัญต่อขยะมูลฝอยที่สามารถนำกลับมาใช้ให้เกิดประโยชน์ ก่อนนำไปกำจัดตามหลักวิชาการ ปรากฏว่า

1) เทศบาลตำบลแสวงหา  อำเภอแสวงหา เป็นเทศบาลต้นแบบ ปีงบประมาณ พ.ศ. 2558

2) เทศบาลตำบลโพสะ อำเภอเมืองอ่างทอง  เป็นเทศบาลต้นแบบ ปีงบประมาณ พ.ศ. 2559

3) เทศบาลเมืองอ่างทอง อำเภอเมืองอ่างทอง  เป็นเทศบาลตัวอย่าง ที่มีการดำเนินการ

ด้านการจัดการขยะมูลฝอยอย่างครบวงจร

๓.  ปัญหา / อุปสรรค

​​ -

๔.  งานที่ดำเนินการต่อไป

​​ ติดตามการดำเนินกิจกรรมของเทศบาลต้นแบบ และดำเนินการร่วมกับเทศบาลตำบลสามโก้ อำเภอสามโก้  เทศบาลต้นแบบ ประจำปีงบประมาณ พ.ศ. 2560

๕.  ข้อเสนอ / การขอรับการสนับสนุน

​ เพื่อเป็นการเชิดชูเกียรติและเป็นขวัญกำลังใจให้แก่องค์กรปกครองส่วนท้องถิ่นที่ได้ดำเนินงานโครงการเมืองสวยใสไร้มลพิษ  (Clean and Green City) จึงขอเรียนเชิญผู้ว่าราชการจังหวัด ได้มอบโล่ ให้แก่ อปท. ทั้ง 3 แห่ง ดังนี้

1) เทศบาลตำบลตำบลแสวงหา  อำเภอแสวงหา

- เทศบาลต้นแบบ ปีงบประมาณ พ.ศ. 2558

2) เทศบาลตำบลโพสะ อำเภอเมืองอ่างทอง

- เทศบาลต้นแบบ ปีงบประมาณ พ.ศ. 2559

3) เทศบาลเมืองอ่างทอง อำเภอเมืองอ่างทอง

- เทศบาลตัวอย่าง ที่มีการดำเนินการด้านการจัดการขยะมูลฝอยอย่างครบวงจร

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*